**Trifonia Melibea Obono Ntutumu**, nada en Afaetom (Evinayong) o 27 de novembro de 1982, é unha xornalista e politicóloga, escritora, docente e investigadora ecuatoguineana, coñecida como **Melibea Obono**. As súas investigacións céntranse en temas de muller e xénero en África.

Traectoria
----------

Trifonia Melibea Obono Ntutumu Obono é Licenciada en Ciencias Políticas e Xornalismo pola Universidade de Murcia, onde realizou un mestrado en Cooperación Internacional e Desenvolvemento.

É docente na Facultade de Letras e Ciencias Sociais da Universidade Nacional de Guinea Ecuatorial en Malabo. Forma parte do equipo do Centro de Estudos Afro-Hispánicos (CEAH) da Universidade Nacional de Educación a Distancia.

Obra
----

En 2015 o seu relato "La negra" foi incluído na antoloxía *Voces femeninas de Guinea Ecuatorial. Una antología* editada por Remei Sipi. Nel conta a historia dunha rapaza ecuatoguineana que se ve obrigada a prostituírse para poder finalizar os seus estudos en España.

En 2016 publicou a súa primeira novela, *Herencia de bindendee*. Nela trata a desigualdade de xénero na tribo fang, a súa tribo de orixe. Ademais trata tamén as complexas relacións entre España e Guinea Ecuatorial. A acción desenvólvese nun poboado fang do século XXI, sen luz eléctrica nin auga potable e lonxe dunha cidade. A trama céntrase no embarazo dunha nai de seis nenas e a expectación que crea o xénero do futuro fillo xa que só un varón herdará o nome e as propiedades da familia, nas que están incluídas as mulleres. Elas son as *bindendee*.

Tamén en 2016 publicou *La bastarda*, a historia de Okomo, a filla adolescente dunha nai solteira fang, que vivía co avó Osá o Descalzo e as súas dúas esposas, unha delas a súa avoa Adà, primeira esposa de Osá e responsable da súa educación. Okomo non é aceptada na comunidade fang pola súa condición de bastarda. O problema é o dote que debeu entregar o seu pai ao seu avó. Pero esta novela trata tamén da identidade de xénero e a orientación sexual: ser *fam e mina* como o seu tío, ou ser lesbiana como a protagonista. É a primeira obra escrita por unha autora ecuatoguineana na que se abordan estes temas. O Seu tío ademais será o causante das desgrazas que ocorren na aldea, sobre todo ao negarse a fecundar a muller do seu irmán estéril. Pero non só será atacado pola tradición senón tamén pola Igrexa.

En 2017 publicou *La albina del dinero*, onde conta a historia dunha moza albina que é fonte de riqueza para a súa familia pola súa característica única. En 2018 publicou un libro de relatos centrados na sociedade fang e o papel das mulleres.

Todas as súas obras están realizadas desde unha perspectiva feminista, facendo visibles as desigualdades e inxustizas que sofren as mulleres e en especial as mulleres africanas e as lesbianas. Escribe para dar resposta a esas cuestións que sempre se formulou, malia as dificultades que sorteou pola súa procedencia para lograr publicar.

Recoñecementos
--------------

* Premio Internacional de Literaturas Africanas Justo Bolekia Boleká 2018 por *Las mujeres hablan mucho y mal*.
* Premio GLLI 2019 (Global Literature in Libraries Initiative) por *La bastarda*.

Notas
-----

1. 1 2 3 4  "Biografías de autores sobre la literatura africana en español". *Biblioteca Virtual Cervantes*.
2. ↑  "Miembros". *CEAH* (en castelán). 6 de maio de 2013. Arquivado dende o orixinal o 07 de febreiro de 2019. Consultado o 5 de febreiro de 2019.
3. 1 2  Licata, Stefania (2017). "Tránsitos entre África y Europa: proyectos culturales e imaginarios postcoloniales" (PDF). *Stony Brook University*.
4. ↑  "El hombre blanco de piel negra". *docplayer.es*. Consultado o 5 de febreiro de 2019.
5. ↑  Edzodzomo Ondo, Hubert. "Reconocimiento, negación y exclusión de las identidades sexuales en Le Pacte d’Afia (2009) y La bastarda (2016)" (PDF).
6. ↑  Lapeña, Silvia Cruz. "Altaïr Magazine" (en castelán). Arquivado dende o orixinal o 07 de febreiro de 2019. Consultado o 5 de febreiro de 2019.
7. ↑  "Las mujeres hablan mucho y mal". *Grupo Editorial Sial Pigmalión* (en castelán). Consultado o 5 de febreiro de 2019.
8. ↑  "Trifonia Melibea Obono: «En España me llaman "la negra", en Guinea Ecuatorial "la españolita"»". *ABC* (en castelán). 12 de diciembre de 2016. Consultado o 5 de febreiro de 2019.
9. ↑  Obono, Trifonia Melibea (9 de xaneiro de 2018). "10 mitos sobre mujeres que aman a otras mujeres en Guinea Ecuatorial". *El País* (en castelán). ISSN 1134-6582. Consultado o 5 de febreiro de 2019.
10. ↑  ""La homosexualidad en África no la trajeron los blancos, la homofobia tampoco"". *Píkara Magazine* (en castelán). Consultado o 5 de febreiro de 2019.
11. ↑  Basilio. "Premio Internacional de Literaturas Africanas «Justo Bolekia Boleká» 2018". *Sial Pigmalión* (en castelán). Consultado o 5 de febreiro de 2019.
12. ↑  Hildebr, Rachel (25 de xaneiro de 2019). "2019 GLLI Translated YA Book Prize Winner and Honor Books Announced" (en inglés). Consultado o 5 de febreiro de 2019.
13. ↑  "Trifonia Melibea Obono Ntutumu ha ganado un premio GLLI por su novela "La bastarda"". *Diario Utamboni* (en castelán). Consultado o 5 de febreiro de 2019.

Véxase tamén
------------

### Ligazóns externas

* La mujer fang tiene precio
* "10 mitos sobre mujeres que aman a otras mujeres en Guinea Ecuatorial", *El País*, 17 de decembro de 2017.
* V Seminario Internacional del CEAH: 50 años de independencia de Guinea Ecuatorial: "La calle es mi madre. La calle es mi padre. Penalización cultural de la diversidad sexual en Guinea Ecuatorial"

|  |  |
| --- | --- |
| Control de autoridades | 
* Wd: Q61499088
* WorldCat
* VIAF: 22148036035787972814
* BNE: XX5695259
* BVMC: 82298
* GND: 1143149823
* ISNI: 0000 0004 6333 5975
* LCCN: no2017012572
* NTA: 407567453
* SUDOC: 196158419

 |